শোকাৱহ! পুত্ৰসহ পুখুৰীত জাঁপ মহিলাৰ Prag News : Best Assamese News Channel, Latest Assam News Live Today , North East Breaking News\nশোকাৱহ! পুত্ৰসহ পুখুৰীত জাঁপ মহিলাৰ\nবজালীঃ ৰাজ্যত বৃদ্ধি পাইছে আত্মহননৰ ঘটনা! বজালীৰ সৰুপেটাত বৃহস্পতিবাৰে নিশা সংঘটিত হয় এক শোকাৱহ ঘটনা। এটি কণমানি শিশু আৰু মাতৃ পুখুৰীত জাঁপ দি আত্মহত্যা কৰা ঘটনাই অঞ্চলজুৰি চাঞ্চল্যৰ সৃষ্টি কৰিছে। সৰুপেটাৰ নাগিনীকুৰত সংঘটিত হৈছে এই শোকৱহ ঘটনাটো।\nসৰুপেটাৰ দক্ষিণ ভলাগুৰিৰ মহাদেৱ বৰ্মনৰ পত্নী মালবিকা বৰ্মন আৰু তিনি বছৰীয়া শিশুটিক লগত লৈ আত্মহত্যা কৰে তেওঁ। জানিব পৰা মতে, বৃহস্পতিবাৰে নিশা ঘৰৰ পৰা ওলাই গৈছিল মালবিকা। মালবিকা আৰু তেওঁৰ সন্তানক স্বামী মহাদেৱ বৰ্মনে বিচাৰ-খোচাৰ কৰিছিল।\nউপায়ান্তৰ হৈ বজালী আৰক্ষীচকীত খবৰ দিয়ে। অৱশেষত নিশাই পুখুৰীত উদ্ধাৰ হয় দুয়োৰে মৃতদেহ। ঘটনাস্থলীত বজালী আৰক্ষীৰ এটা দল উপস্থিত হোৱাৰ লগতে উপস্থিত হয় স্থানীয় লোকসকল। তদন্তৰ পাছতহে আত্মহত্যাৰ প্ৰকৃত ৰহস্য পোহৰলৈ আহিব!
